FENOMENA ‘KEPALA AIR’ BALEH
KAPIT: Fenomena ‘kepala air’ yang menhanyutkan kayu dan serpihannya yang dibawa runtuhan tanah, sebelum hanyut di Sungai Baleh sekali lagi berlaku di sini. Timbalan Ketua Menteri Tan Sri Datuk Amar James Jemut Masing berkata, kejadian terbabit dipercayai berpunca daripada aktiviti pembalakan di Hulu Sungai Baleh. Kejadian kali ini dikhuatiri akan menyebabkan kesan yang lebih teruk jika dibandingkan dengan kejadian pada 2010 yang lalu, tegasnya. Kecewa dengan kejadian tersebut yang kesannya mungkin lebih teruk jika aliran sungai tidak dihalang oleh pembinaan Empangan Hidro Elektrik (HEP) Baleh, Masing mendesak agar lesen konsesi pembalakan di bahagian Hulu Sungai Baleh tidak lagi diperbaharui. “Ia sebagai langkah untuk mengelak kejadian fenomena himpunan kayu balak hanyut tidak akan berulang pada masa akan datang,” katanya, menerusi perkongsian Facebooknya,semalam. Mengulas berkenaan kejadian pada 2010, Masing menegaskan, ia juga berpunca daripada aktiviti pembalakan,kejadian longgokan sisa-sisakayu yang hanyut dari Sungai Baleh yang kemudian membanjiri SungaiBatang Rajang. “Kini kejadian itu berlaku lagi. Upacara ‘Miring’ oleh kaum Iban pada 2010 nampaknya tidak menenangkan ‘dewa-dewa’. Upacara itu tidak berjayakerana ‘dewa’ perosak yang sebenarnya ialah manusia. Mereka adalah konsesi pembalakan, mereka beroperasi di Hulu Sungai Baleh dan menyebabkan kesan yang dahsyat kepada alam sekitar,” kata beliau dalam nada sindiran. Oleh AZREEN KERIA 
See author's posts
